Lav et referat af nedenstående tekst:

Tekst:
Forsvarstalentet Morten Rokkedal indgår ikke i AaB's planer i den nye sæson, og han bliver derfor udlejet til Thisted FC, som netop er rykket op i 1. division. Det skriver AaB i en pressemeddelelse. - Med 29 ungdomslandskampe og sin primære fodboldopdragelse i AaB har Morten Rokkedal en god ballast for fremtiden. Desværre var der ikke lige nu udsigt til spilletid i AaB, og derfor er vi blevet enige med Morten om, at det bedste for hans udvikling vil være at fortsætte et andet sted, siger AaB's sportschef Allan Gaarde. 19-årige Morten Rokkedal, som primært spiller i midterforsvaret, kom til AaB som ungdomsspiller. Han blev sidste år rykket op i klubbens Superliga-trup og har spillet to officielle kampe i den rød-hvide trøje. - For det første glæder jeg mig rigtig meget til forhåbentlig at få en masse spilletid på højt niveau, og Thisted er en spændende klub, der har gjort det overbevisende i 2. division. Samtidig siger jeg farvel til en klub, som jeg har været utrolig glad for og været en del af, siden jeg var 12 år, og jeg vil helt sikkert altid følge AaB, siger Morten Rokkedal om skiftet. Der er i første omgang tale om en lejekontrakt, men Morten Rokkedals kontrakt med AaB udløber 31. december 2017, så han vil herefter kunne skifte klub, hvis ikke kontrakten bliver forlænget.

Referat:
AaB-talentet Morten Rokkedal skal i efterårssæsonen spille for Thisted FC i 1. division.